《满江红 丙辰春仲，余将赴吴，同人饯别，湖上山容水态，倍觉依依，别后感填此阕，以寄同人》
清代·赵我佩

唱到阳关，暗魂销、数声残笛。最难忘、故园风景，明湖山色。

芳草难难随意绿，垂杨处处伤心碧。算多情、潭水与桃花，深千尺。

繁华境，常相忆。笙歌梦，空陈迹。怅踏青人杳，翠钿难觅。

燕子归来应寂寞，杜鹃别后无消息。惜匆匆、渡口挂轻帆，兰桡急。

作者简介：赵我佩，字君兰，仁和人，赵庆熺女，□砺轩室。